Yasser Al-Qahtani. Yosir Said Al-Qahtoniy (l; 1982-yil 10-oktabr, Khobar) – Saudiya Arabistoni professional ligasida „Al-Hilol“ klubida hujumchi sifatida oʻynagan sobiq saudiyalik futbolchi. U Saudiya Arabistoni terma jamoasining sardori ham boʻlgan. Yosir 21-asrning eng buyuk osiyolik futbolchilaridan biri sifatida tan olingan. Klub faoliyati. 2005-yilda Al-Qahtani 2,5 million funt sterling evaziga „Al-Qadisiyah“ dan "Al-Hilol" ga oʻtdi. Saudiya Arabistonini 2007-yilgi OFK Osiyo Kubogida turnirning eng yaxshi toʻpurarlaridan biri sifatida final bosqichiga olib chiqqanidan soʻng, u Osiyoda yilning eng yaxshi futbolchisi sovrinini qoʻlga kiritdi. U dekabr oyida Manchester City jamoasida mashgʻulot olib borgan edi. 2011-yilda jarohatlar ortidan sport formasini tiklab ulgurmagan va „Al-Hilol“ning asosiy tarkibidagi oʻrnini yoʻqotgan Al-Qahtani Birlashgan Arab Amirliklarining „Al Ain FC“ klubiga bir mavsum davomida ijara asosida qoʻshilgan edi. U yerda u 2004-yildan beri klubning birinchi ligada chempionligiga 15 ta oʻyinda 7 ta gol urib hissa qoʻshdi va barcha musobaqalarda va jami 26 ta oʻyinda 12 ta gol urdi. Oʻz formasini tiklab olib, ijara muddati tugagach, „Al-Hilol“ jamoasiga qaytdi. Sami Al-Jaber va Laurentsiu Regxekampf murabbiyligidagi Al-Qahtani 2014-yilgi Osiyo Chempionlar Ligasi finaliga „Al-Hilol“ jamoasi bilan yetib bordi. Uning jamoasi finalda „Vest Sidney Uonderers“ klubiga umumiy hisobda 1:0 hisobida magʻlub boʻldi. Xalqaro faoliyat. 2006-yilgi jahon chempionati. Al-Qahtani 2006-yilda Germaniyada boʻlib oʻtgan Jahon chempionatida oʻynagan va Tunis darvozasiga gol urgan. 2007 yilgi Osiyo kubogi. 2007-yilgi Osiyo Kubogida Saudiya Arabistoni braziliyalik yangi bosh murabbiy dos Anjos boshchiligida Al-Qahtani turnirning eng yaxshi toʻpurari boʻlgan holda finalga chiqdi. 2010-yilgi Jahon chempionati saralash kampaniyasi. 2010-yilgi jahon chempionati saralash bosqichining soʻnggi bosqichida Al-Qahtani Oʻzbekiston terma jamoasiga qarshi oʻyinda jarohat olgan va jarohatdan davolanib qaytganidan keyin "Al-Hilol" jamoasida asosiy tarkibga kira olmadi. Yasser jarohatdan soʻng avvalgi sport formasini tiklay olmadi. Saudiya Arabistoni terma jamoasi esa Ar-Riyodda, oʻz maydonida Shimoliy Koreyani magʻlub eta olmay, jahon chempionatiga yoʻllanmani qoʻldan boy berdi.